Åkersvika

Åkersvika er ei vik på østsiden av Mjøsa, mellom Hamar og Stange kommuner i Innlandet. Elvene Svartelva og Flagstadelva munner ut i Åkersvika. Sedimentering (avsetning) og erosjon fra disse elvene er med på å forme området.

Ved høy vannstand i Mjøsa, forbinder Åkersvika Mjøsa med Åker gård. Funn som Naustet ved Åker gård peker på tidligere bruk som vannvei.

Området er kjent for Åkersvika naturreservat, som er viktig for fuglelivet, og som ble Norges første ramsarområde i 1975.

Det har tidligere vært tømmerfløting i området.  Et fløtingsanlegg er et ikke fredet kulturminne i Åkersvika.

Åkersvika var på første halvdel av 1890-tallet i bruk som skøytearena og var vertsarena for det aller første offisielle Norgesmesterskapet i hurtigløp på skøyter den 4. februar 1894.

Referanser

Eksterne lenker
 Vann-nett.no Mjøsa - Åkersvika

Hamars geografi
Stanges geografi
Kulturminner i Hamar
Tidligere skøytearenaer i Norge
Artikler i skøytesportprosjektet